**A nemzetgazdasági miniszter**

**…./2016. (……) NGM rendelete**

**egyes, az általános forgalmi adót és a jövedéki adót érintő kiváltságok, kedvezmények és mentességek érvényesítésének végrehajtásáról szóló 11/2010. (III. 31.) PM rendelet módosításáról**

A jövedéki adóról szóló 2016. évi LXVIII. törvény 148. § (3) bekezdésében kapott felhatalmazás alapján – a Kormány tagjainak feladat- és hatásköréről szóló 152/2014. (VI. 6.) Korm. rendelet 85. § 3. pontjában meghatározott feladatkörében eljáró külgazdasági és külügyminiszterrel és a Kormány tagjainak feladat- és hatásköréről szóló 152/2014. (VI. 6.) Korm. rendelet 78. §-ában meghatározott feladatkörében eljáró honvédelmi miniszterrel egyetértésben –, a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 1. pontjában meghatározott feladatkörömben eljárva a következőket rendelem el:

Az egyes, az általános forgalmi adót és a jövedéki adót érintő kiváltságok, kedvezmények és mentességek érvényesítésének végrehajtásáról szóló 11/2010. (III. 31.) PM rendelet (a továbbiakban: 11/2010. PM rendelet) 1. §-a helyébe a következő rendelkezés lép:

„1.§E rendelet hatálya az általános forgalmi adóról szóló 2007. évi CXXVII. törvény (a továbbiakban: Áfa tv.) 107. és 108. §-ának, valamint a jövedéki adóról szóló 2016. évi LXVIII. törvény (a továbbiakban: Jöt.) 9. § (1) bekezdés *i)* és *j)* pontjának, 12. § *c)* és *i)* pontjának, 57. § (3) bekezdésének, valamint 82. § (4) bekezdésének végrehajtására terjed ki.”

(1) A 11/2010. PM rendelet 2. § (1) bekezdése helyébe a következő rendelkezés lép:

„(1) Az Áfa tv. 107. § (1) bekezdésében meghatározott személy, szervezet általános forgalmi adó (a továbbiakban: áfa) alóli mentességre való jogosultságát (a továbbiakban: áfa-mentességre jogosított személy, szervezet), továbbá a Jöt. 3. § (1) bekezdés 38. pontjában és 12. § *i)* pontjában meghatározott személy, szervezet a jövedéki adó, dohánygyártmány esetében pedig a jövedéki adó és az áfa (a továbbiakban együtt: jövedéki adó) visszaigénylése iránti jogosultságát (a továbbiakban: jövedékiadó-mentességre jogosított személy, szervezet) – kérelmére – a fogadó állam hatáskörrel és illetékességgel rendelkező hatósága által kiállított okirattal igazolja.”

(2) A 11/2010. PM rendelet 2. § (2) bekezdés *b)* pontja helyébe a következő rendelkezés lép:

*[(2) Az (1) bekezdésben említett okirat kötelező adattartalma - ha az Európai Unió kötelező jogi aktusa másként nem rendelkezik - a következő:]*

*„b)* az áfa-mentességre jogosított személy, szervezet, a jövedékiadó-mentességre jogosított személy, szervezet (a továbbiakban együtt: feljogosított személy, szervezet) neve és a kiküldetés helye szerinti államban található állandó tartózkodási helyének, kirendeltségének, telephelyének, irodájának vagy székhelyének címe, a kiküldetés helye szerinti államban található állandó tartózkodási hely, kirendeltség, telephely, székhely hiányában állandó lakóhelyének vagy székhelyének címe,”

A 11/2010. PM rendelet 7. § (1) bekezdése helyébe a következő rendelkezés lép:

„(1) A feljogosított személy, szervezet a naptári évben keletkezett áfa-visszatéríttetési jogát a naptári évet követő év január 1. napjától kezdődően, legfeljebb azonban ugyanezen év szeptember 30. napjáig érvényesítheti.”

A 11/2010. PM rendelet 8. §-a a következő (3) bekezdéssel egészül ki:

„(3) A magyarországi kiküldetés (akkreditálás) mentességi igazolásban jelzett időtartamának lerövidülése esetén a 3. § (1) és (2) szerinti hatóság a mentességi igazolást visszavonja és erről haladéktalanul értesíti az állami adó- és vámhatóságot.”



A 11/2010. PM rendelet

1. 2. § (2) bekezdés *d)* pontjában az „érvényességének” szövegrész helyébe a „hatályosságának” szöveg,
2. 3. § (1) bekezdésében a „Külügyminisztérium” szövegrész helyébe a „külpolitikáért felelős miniszter által vezetett minisztérium” szöveg,
3. 4. §-ában az „Európai Közösség (a továbbiakban: Közösség)” szövegrész helyébe az „Európai Unió” szöveg,
4. 4. §-ában az „a Közösség” szövegrész helyébe az „az Európai Unió” szöveg,
5. 6. § (2) bekezdésében, 9. § (2) bekezdés *g)* pontjában és (3) bekezdés *b)* pontjában az „a vámhatóság” szövegrész helyébe az „az állami adó- és vámhatóság” szöveg,
6. 7. § (2) bekezdésében az „adó” szövegrész helyébe az „áfa” szöveg,
7. 7. § (3) bekezdésében az „adó” szövegrészek helyébe az „áfa” szöveg,
8. 8. § (1) bekezdésében, 13. § (1)-(3) bekezdésében, 14. §-ában, 15. § (1) bekezdésében, 16. §-ában, 17. § (2) bekezdésében és 19. § (1) bekezdésében az „adóhatóság” szövegrész helyébe az „adó- és vámhatóság” szöveg,
9. 8. § (2) bekezdésében az „adó visszaigénylése iránti jog” szövegrész helyébe az „áfa-visszatéríttetési és jövedékiadó-visszaigénylési jog (a továbbiakban együtt: adó visszaigénylése iránti jog)” szöveg, az „érvényességéből” szövegész helyébe a „hatályosságából” szöveg, az „ az érvényessége” szövegrész helyébe az „ a hatályossága” szöveg,
10. 9. § (3) bekezdés *b)* pontjában az „eredeti példánya” szövegrész helyébe a „számát tartalmazó irat” szöveg,
11. 9. § (3) bekezdés c*)* pont *cc)* alpontjában a „Jöt. 47/A. és 47/B. §-ában” szövegrész helyébe a „Jöt.-ben a feljogosított személy, szervezet számára” szöveg,
12. 11. §-ában az „a Közösség” szövegrészek helyébe az „az Európai Unió” szöveg,
13. 17. § (2) és (3) bekezdésében az „adóhatóságnak” szövegrész helyébe az „adó- és vámhatóságnak” szöveg,
14. 22. § (1) bekezdés *b)* pontjában a „Jöt. 47/A. és 47/B. §-ával” szövegrész helyébe a „Jöt.-tel” szöveg

lép.

Hatályát veszti a 11/2010. PM rendelet 13. § (2) bekezdésében a „postai úton” szövegrész.



Ez a rendelet 2017. április 1-jén lép hatályba.

Varga Mihály

nemzetgazdasági miniszter

Egyetértek:

Szijjártó Péter

külgazdasági és külügyminiszter

Dr. Simicskó István  
honvédelmi miniszter

**Indokolás**

1. §-hoz

A törvényi hivatkozások új jövedéki törvény hatályba lépése miatt szükséges korrekciója.

2. §-hoz

A törvényi hivatkozások új jövedéki törvény hatályba lépése miatt szükséges korrekciója.

3. §-hoz

A 11/2010. (III. 31.) PM rendelet visszaigénylési gyakorítottsági szabályai a módosítást követően csak áfa-visszaigénylésre vonatkoznak, a jövedéki adó visszaigénylése esetén a jövedéki törvény általános szabálya érvényesül.

4. §-hoz

Új technikai részletszabály a magyarországi kiküldetési idő lerövidülése esetére.

5. §-hoz

A 2010. óta megváltozott jogszabályi környezet által indokolt szövegcserés módosítások.

6. §-hoz

Szükségtelen korlátozó rendelkezés elhagyása.

7. §-hoz

Hatályba léptető rendelkezés, amely szerint a változásokat 2017. április 1-jétől kell alkalmazni.